Val de Taberners

Este articlo parla sobre la val de Taberners. Pa atros emplegos d'el toponimo Taberners se veiga Taberners (desambigación).

La val de Taberners, que bela vez se troba escrito con grafía castellana Tabernés, ye una val chicota d'el Pireneu aragonés, subsidiaria de la val de Viadors que a la suya vez ye subsidiaria de la val de Chistau, Sobrarbe, Uesca.

Ye la val natural d'el río Cinqueta de la Pez, y baixa dende el puerto de la Pez enta la pleta de Viadors, aon s'achunta con la d'Anyes Cruces.

Le fan las mugas per la izquierda, en sentiu descendient, la punta Baliner, la Culfreda y la punta Cabalera, y la zarra per el sud la sierra de la Picaruela que remata con el Montó. Per la dreta ye la punta Vachimala la principal buega.

Son en esta val las puyadas pe'l canto espanyol d'el puerto de la Pez que la desepara de la francesa val de la Pez, y el puerto de la Madera que la desepara de la val de Riumajor (fr. Rioumajou).

 Se veiga tamién 

 Río Cinqueta de la Pez.
 Val de Viadors.
 Val de Chistau.

Taberners, val de
Taberners
Categoría:Cheografía de Sobrarbe